PATVIRTINTA

Vilkaviškio pradinės mokyklos

direktoriaus 2022 m. kovo 2 d.

įsakymu Nr. V-13

**VILKAVIŠKIO PRADINĖS MOKYKLOS**

**SAVITESTAVIMO ORGANIZAVIMO IR VYKDYMO TVARKA**

**I SKYRIUS**

**BENDROSIOS NUOSTATOS**

1. Vilkaviškio pradinės mokyklos (toliau – Mokykla) savitestavimo organizavimo tvarka (toliau – Tvarka) nustato esant nepalankiai epidemiologinei situacijai Mokykloje savitestavimo organizavimą savikontrolės greitaisiais SARS-CoV-2 antigeno testais (toliau – savikontrolės tyrimas).
2. Tvarkos tikslas – užtikrinti Mokykloje efektyvią COVID-19 ligos, kaip ypač pavojingos užkrečiamosios ligos, profilaktiką ir kontrolę siekiant laiku sumažinti ir likviduoti šios ligos išplitimą. Šiam tikslui pasiekti vykdomas profilaktinis testavimas SARS-CoV-2 virusui, sukeliančiam COVID-19 ligą, įtarti asmenis, kurie gali būti SARS-CoV-2 viruso nešiotojai, nepriklausomai nuo to, ar asmeniui pasireiškia šiai ligai būdingi simptomai.
3. Savitestavimas Tvarkoje suprantamas kaip savarankiška veikla, kurią atlieka mokinys, prižiūrimas instruktuoto (-ų) Mokyklos direktoriaus paskirto (-ų) atsakingo (-ų) darbuotojo (-ų), bei, esant poreikiui ir galimybei, visuomenės sveikatos specialisto, vykdančio sveikatos priežiūrą mokykloje (toliau – VSS).
4. Savikontrolės tyrimo procesą Mokykloje koordinuoja Mokyklos direktorius ar jo įgaliotas asmuo.
5. Savikontrolės tyrimas Mokykloje organizuojamas bendradarbiaujant su Marijampolės savivaldybės visuomenės sveikatos biuru (toliau – Biuras) ir įgyvendinamas kartu su VS specialistu arba jo nedarbingumo, atostogų metu, Biuro paskirtu kitu VS specialistu.
6. Mokykloje naudojami greitieji SARS-CoV-2 antigeno testai yra dviejų rūšių:

6. 1. ėminiai iš nosies landų;

6. 2. seilių ėminiai ir ėminio paėmimas atliekamas tiesiogiai iš burnos.

1. Tvarkoje naudojamos sąvokos ir apibrėžimai:
   1. **Mėginys** – ėminys ar jo dalis, paruošta arba iš karto tinkanti tirti cheminiais, biocheminiais, genetiniais, biologiniais, mikrobiologiniais ir kitais būdais.
   2. **COVID-19 liga (koronaviruso infekcija)** – tai ypač pavojinga užkrečiamoji liga, plintanti oro-lašiniu būdu ir atitinkanti COVID-19 ligos atvejo apibrėžimą, nustatytą Lietuvos Respublikos sveikatos apsaugos ministro-Valstybės lygio ekstremaliosios situacijos valstybės operacijų vadovo 2020 m. kovo 10 d. sprendime Nr. V-328 „Dėl COVID-19 ligos (koronaviruso infekcijos) atvejo apibrėžimo atnaujinimo“.
   3. **Mokinys** – asmuo, kuris mokosi.
   4. **Tėvai (globėjai, rūpintojai)** – mokinio atstovai pagal įstatymą, t. y. vaiko tėvai / globėjai ar rūpintojai, įstatymų nustatytais atvejais – valstybinė vaiko teisių apsaugos institucija.
   5. **Mokyklos darbuotojas** – Mokykloje dirbantys pedagogai, administracijos bei kiti darbuotojai.
   6. **Žmonių užkrečiamosios (infekcinės ir parazitinės) ligos** – tai užkrečiamųjų ligų sukėlėjų ir jų toksinų sukeltos žmogaus ligos, kuriomis apsikrečiama nuo žmonių (ligonio ar užkrečiamųjų ligų sukėlėjo nešiotojo), gyvūnų ar vabzdžių arba per aplinkos veiksnius.
   7. **Karantininės užkrečiamosios ligos** – ypač pavojingos užkrečiamosios ligos, kurių profilaktiką ir kontrolę nustato tarptautinės teisės aktai.
   8. **VS specialistas** – visuomenės sveikatos specialistas, vykdantis sveikatos priežiūrą mokykloje.
2. Tvarka parengta vadovaujantis:
   1. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ĮSAK-2680 „Dėl Visuomenės sveikatos priežiūros mokykloje tvarkos aprašo patvirtinimo“.
   2. Lietuvos Respublikos sveikatos apsaugos ministro 2021 m. balandžio 14  d. įsakymu Nr. V-802 „Dėl profesionaliam naudojimui skirtų greitųjų SARS-CoV-2 antigeno testų vertinimo ir naudojimo savikontrolės tikslais tvarkos aprašo patvirtinimo“.
   3. Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimu Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“.
   4. Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2022 m. vasario 17 d. sprendimu Nr. V-352 „Dėl Lietuvos respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. gruodžio 3 d. sprendimo Nr. V-2743 „Dėl greitųjų SARS-CoV-2 antigeno testų, kuriems naudojami seilių ėminiai, naudojimo ugdymo įstaigose“ pakeitimo“.

**II SKYRIUS**

**SAVIKONTROLĖS TYRIMO ORGANIZAVIMO TVARKA**

1. Mokyklos direktorius kiekvienai klasei, kurios mokiniai dalyvauja savikontrolės tyrime, paskiria už savikontrolės tyrimo organizavimą ir antigeno testų paruošimą naudojimui atsakingą Mokyklos darbuotoją (toliau – atsakingi darbuotojai);
2. Atsakingus darbuotojus ir kitus Mokyklos darbuotojus, kurie dalyvaus savikontrolės tyrimo organizavime bei įgyvendinime, Mokyklos direktorius arba jo įgaliotas asmuo supažindina su planuojamu vykdyti savikontrolės testavimu vadovaujantis šia Tvarka.
3. Mokykloje organizuojamas atsakingų darbuotojų ir kitų suinteresuotų Mokyklos atstovų apmokymas, kaip vykdyti savikontrolės tyrimą. Apmokymą vykdo VS specialistas.
4. Klasių mokytojai vykdo mokinių arba mokinių teisėtų atstovų sutikimų dėl dalyvavimo savikontrolės tyrime surinkimą (1 priedas). Mokinių tėvai (globėjai, rūpintojai), sutinkantys dalyvauti šiame tyrime, pasirašo sutikimą (1 priedas) dalyvauti savikontrolės tyrime.
5. Klasių mokytojai, gavę mokinių tėvų (rūpintojų, globėjų) sutikimus, nedelsiant sudaro / papildo mokinių, sutikusių dalyvauti savikontrolės tyrime, sąrašą ir pateikia jį VS specialistui.
6. Naujų sutikimų arba sutikimų atsisakymų surinkimas vyksta ta pačia tvarka.
7. VS specialistas sudaro bendrą, savikontrolės tyrime sutikusių dalyvauti mokinių sąrašą ir prieš kiekvieną testavimą atnaujinęs, nedelsiant pateikia jį Mokyklos direktoriui arba jo įgaliotam asmeniui.
8. Atsakingas (-i) Mokyklos darbuotojas (-ai) arba VS specialistas, prieš pradedant atlikti testavimą, parengia savikontrolės tyrimo atlikimo grafiką, jį suderinus su Mokyklos administracija, darbuotojais ir Biuru. Savikontrolės tyrimo grafikas parengiamas taip, kad būtų užtikrinti saugūs mokinių judėjimo srautai ir asmens bei aplinkos higienos sąlygų laikymasis.
9. Savikontrolės tyrimo atlikimui reikalingos priemonėmis (asmeninės apsaugos priemonės (vienkartinės medicininės kaukės ir pirštinės), rankų antiseptikas, stalas priemonėms pasidėti, vienkartinės servetėlės, skirtas nosies sekretui išpūsti, uždaromas konteineris su neperšlampamu maišu užterštoms medicininėms atliekoms, antigeno testo ėminių paėmimo rinkiniai ir, prireikus, kitos priemonės, reikalingos atliekant ėminių paėmimą (pvz. laikmatis, rašikliai ir kt.)) (toliau – apsaugos ir kitos priemonės) aprūpina savivaldybės administracija. Šių priemonių užsakymą ir pristatymo organizavimą vykdo VS specialistas.

**III SKYRIUS**

**SAVIKONTROLĖS TYRIMO ATLIKIMO TVARKA**

1. Savikontrolės tyrimai atliekami periodiškai 2 kartus per savaitę. 1 kartą mokykloje – trečiadieniais ir 1 kartą namuose – sekmadieniais. Testai mokiniams į namus išduodami penktadieniais.
2. Ėminių paėmimas testavimui vykdomas mokykloje,užtikrinant saugius mokinių judėjimo srautus ir asmens bei aplinkos higienos sąlygų laikymąsi.
3. Ėminius antigeno testams atlikti imasi mokiniai savarankiškai, prižiūrint atsakingam (-iems) darbuotojui (-jams). Pirmą kartą atliekant savikontrolės tyrimą dalyvauja VS specialistas.
4. Mokykloje antigeno testo rezultatus vertina ir interpretuoja atsakingas mokyklos darbuotojas.
5. Namuose savikontrolės tyrimo rezultatus vertina ir interpretuoja pats mokinys, padedant suaugusiam asmeniui. Apie teigiamą savikontrolės tyrimo rezultatą tėvai (globėjai, rūpintojai) praneša atsakingam mokyklos darbuotojui.
6. Paruošiamos savikontrolės tyrimo atlikimui reikalingos priemonės: asmeninės apsaugos priemonės (vienkartinės medicininės kaukės ir pirštinės), rankų antiseptikas, stalas priemonėms pasidėti, vienkartinės servetėlės, skirtas nosies sekretui išpūsti, uždaromas konteineris su neperšlampamu maišu užterštoms medicininėms atliekoms, antigeno testo ėminių paėmimo rinkiniai ir, prireikus, kitos priemonės, reikalingos atliekant ėminių paėmimą (pvz. laikmatis, rašikliai ir kt.).
7. Ėminių antigeno testams ėmimo eiga:
   1. Paruošiama vieta, kurioje planuojama atlikti antigeno testą – išvalomi, išdžiovinami paviršiai, ant kurių bus padėtas mokinio testavimo rinkinys.
   2. Prieš pradedant testavimą patikrinama, ar nepažeista antigeno testo pakuotė bei ar pakuotėje įdėtos visos rinkinio dalys, paruošiamas antigeno testas naudojimui, kaip nurodyta naudojimo instrukcijoje.
   3. Įpareigojamas mokinys – padedant atsakingam Mokyklos darbuotojui, dalyvaujantis savikontrolės tyrime, laikytis šių taisyklių:
      1. atidžiai perskaityti antigeno testo instrukciją kartu su atsakingu darbuotoju;
      2. atlikti rankų higieną šiltu vandeniu ir muilu arba dezinfekcine priemone;
      3. paimti ėminį ir įvertinti savo testo rezultatą pagal gamintojo nurodytas instrukcijas;
      4. saugiai supakuoti panaudotą greitojo antigeno testo rinkinį į atskirą maišelį, jį išmesti į tam skirtą uždaromą konteinerį bei atlikti rankų higieną;
   4. Atsakingas darbuotojas prieš ir po ėminio ėmimo ir antigeno testo atlikimo, taip pat privalo atlikti rankų higieną ir pasikeisti vienkartines medicinines pirštines.
   5. Antigeno testų rezultatai nedelsiant po jų įvertinimo pagal gamintojo nurodytas instrukcijas registruojami į Antigeno testų rezultatų registrą (2 priedas).
   6. Apie antigeno testų rezultatus informuojamas Mokyklos direktorius ar jo įgaliotas asmuo.
8. Veiksmai nustačius teigiamą antigeno testą:
   1. Mokyklos direktoriaus paskirtas darbuotojas ar VS specialistas informuoja mokinio tėvus (globėjus, rūpintojus) apie gautą teigiamą antigeno testo rezultatą registruoti mokinį patvirtinamajam PGR tyrimui į mobilųjį punktą per Karštosios linijos sistemą telefonu 1808 arba pildant elektroninę registracijos formą adresu [www.1808.lt](http://www.1808.lt). Taip pat apie būtinybę informuoti gavus teigiamą patvirtinamojo PGR tyrimo atsakymą.
   2. Mokinys izoliuojamas, kol atvyks iškviesti tėvai (globėjai, rūpintojai).
   3. Atliekamas patalpų, kuriose lankėsi šis mokinys pakartotinis valymas ir dezinfekcija.
   4. Gavus informaciją apie teigiamą patvirtinamojo PGR tyrimo atsakymą, vadovaujamasi valstybės lygio ekstremaliosios situacijos operacijų vadovo nustatytomis izoliavimosi sąlygomis, vykdomas patalpų, kuriose lankėsi sergantysis, aplinkos kenksmingumo pašalinimas.
9. Antigeno testų rezultatų registras laikomas Mokyklos raštinėje.
10. Panaudotos ėminių ėmimo priemonės, antigeno testų kasetės, asmens apsaugos priemonės laikomos infekuotomis medicininėmis atliekomis. Šios atliekos renkamos ir pakuojamos į joms skirtą uždaromą konteinerį su neperšlampamu geltonos spalvos maišu. Saugiai supakuotos medicininės atliekos išvežamos atskirai nuo kitų atliekų. Infekuotų atliekų išvežimą organizuoja VS specialistas, suderinęs tvarką su VšĮ Marijampolės PSPC.

**IV SKYRIUS**

**BAIGIAMOSIOS NUOSTATOS**

1. Duomenys apie savikontrolės tyrime dalyvaujančius mokinius ir antigeno testų rezultatai yra konfidencialūs ir tvarkomi laikantis 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kituose teisės aktuose, reglamentuojančiuose asmens duomenų apsaugą, nustatytų reikalavimų.

Vilkaviškio pradinės mokyklos

savitestavimo organizavimo ir vykdymo tvarkos

1 priedas

**PAVYZDINĖ SUTIKIMO / NESUTIKIMO DĖL DALYVAVIMO**

**VILKAVIŠKIO PRADINĖS MOKYKLOS VYKDOMAME TESTAVIME COVID-19 LIGAI (KORONAVIRUSO INFEKCIJAI) ĮTARTI AR DIAGNOZUOTI FORMA**Formos viršus

**I SKYRIUS**

**BENDROJI INFORMACIJA**

1. Šioje sutikimo / nesutikimo formoje pateikiama informacija apie pradinio ugdymo programą vykdančioje Vilkaviškio pradinėje mokykloje (toliau – mokykla) vykdomą savanorišką pagal pradinio ugdymo programą ugdomų mokinių (toliau – mokiniai) testavimą COVID-19 ligai (koronaviruso infekcijai) (toliau – COVID-19 liga) įtarti ar diagnozuoti (toliau – testavimas) ir asmens duomenų, susijusių su testavimo procesu, tvarkymą.

2. **Testavimą vykdanti įstaiga:**

2.1. testavimas vykdomas: Vilkaviškio pradinėje mokykloje.

2.2. už testavimo organizavimą atsakingas asmuo: visuomenės sveikatos specialistė, vykdanti sveikatos priežiūrą mokykloje Ieva Širvytė, klasių mokytojai.

3. Testavimą vykdanti ugdymo įstaiga priima sprendimą dėl testavimo organizavimo: testavimas gali būti atliekamas ugdymo įstaigoje arba namuose.

4. Asmuo, dėl kurio duodamas sutikimas – jaunesnis (-ė) nei 16 metų mokinys (-ė), kurį (-ią) atstovauja jo (jos) įstatyminis atstovas (toliau kartu – Jūs).

5. **Testavimo tikslas:**

5.1. **kai mokykloje organizuojamas savikontrolės tyrimas:** testavimo procesu siekiama užtikrinti COVID-19 ligos tarp mokyklos bendruomenės narių plitimo kontrolę, mažinti šios ligos židinių ar protrūkių mokyklose skaičių. Šiuo tikslu numatoma periodiškai organizuoti ir vykdyti COVID-19 ligos nustatymo savikontrolės būdu atliekant greituosius SARS-CoV-2 antigeno testus.

5.2. **kai mokykloje organizuojamas rekomenduojamas testavimas po turėto didelės rizikos sąlyčio su asmeniu, kuriam patvirtinta COVID-19 liga, ar mokiniui ar ugdymo įstaigos darbuotojui nustačius teigiamą savikontrolės tyrimo rezultatą (esant COVID-19 ligos įtarimui):** testavimo procesu siekiama skubiai identifikuoti potencialius COVID-19 ligos atvejus tarp galimai sąlytį turėjusių asmenų, užtikrinti COVID-19 ligos tarp mokyklos bendruomenės narių plitimo kontrolę, mažinti šios ligos židinių ar protrūkių mokyklose skaičių. Šiuo tikslu numatoma nustatytu periodiškumu po turėto kontakto su asmeniu, galimai sergančiu COVID-19 liga, organizuoti ir vykdyti COVID-19 ligos nustatymo tyrimus savikontrolės būdu atliekant antigeno testus.

6. **Testavimo vykdymo teisinis pagrindas:** Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimas Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ ar jį keičiantis teisės aktas bei šio sprendimo pagrindu priimtas savivaldybės administracijos direktoriaus įsakymas.

7. **Testavimo proceso dalyvio teisės:** dalyvavimas testavime yra savanoriškas, todėl Jūs turite teisę atsisakyti jame dalyvauti, o priėmę sprendimą testuotis ir pradėję galite bet kada iš jo pasitraukti, parašydami laisvos formos prašymą.

**II SKYRIUS**

**TESTAVIMO PROCESO SĄLYGOS**

8. Jei sutinkate dalyvauti testavime, pasirašydami sutinkate, kad būsite testuojami savikontrolei skirtais greitaisiais SARS-CoV-2 antigeno testais (toliau – antigeno testas) šiuo periodiškumu:

8.1. **kai mokykloje organizuojamas savikontrolės tyrimas –** ne dažniau kaip kas 3 dienas ir ne rečiau kaip kas 5 dienas;

8.2. **kai mokykloje organizuojamas rekomenduojamas testavimas po turėto didelės rizikos sąlyčio su asmeniu, kuriam patvirtinta COVID-19 liga,** **ar mokiniui ar ugdymo įstaigos darbuotojui nustačius teigiamą savikontrolės tyrimo rezultatą (esant COVID-19 ligos įtarimui) –** iškart po teigiamo COVID-19 ligos atvejo arba antigeno testo rezultato nustatymo, vėliau po 48 / 72 val. ir dar po 48 val. (arba artimiausią darbo dieną, jei neįmanoma išlaikyti nustatyto testavimo dažnumo). Jeigu mokinys yra testuotas 24 val. laikotarpiu, šis testas užskaitomas kaip pirmas testas algoritme. Testavimo algoritmas galioja ne ilgiau nei 10 d. nuo paskutinės sąlyčio dienos.

9. Jei sutinkate dalyvauti testavime, pasirašydami sutinkate, kad ėminius antigeno testo atlikimui savarankiškai imsite pats (pati), prieš tai instruktuotas visuomenės sveikatos specialisto. Tais atvejais kai:

9.1. testavimas organizuojamas mokykloje:

9.1.1. ėminių paėmimą vykdysite prižiūrint atsakingam mokyklos darbuotojui;

9.1.2. antigeno testo rezultatus vertins ir interpretuos atsakingas mokyklos darbuotojas;

9.1.3. apie savikontrolės tyrimo rezultatą pranešite atsakingam mokyklos darbuotojui.

9.2. testavimas organizuojamas namuose:

9.2.1. ėminių paėmimą vykdysite pats, esant poreikiui, prižiūrint suaugusiam asmeniui;

9.2.2. savikontrolės tyrimo rezultatus vertinsite ir interpretuosite pats (pati) savarankiškai, esant poreikiui, padedant suaugusiam asmeniui;

9.2.3. tais atvejais, kai pagal nustatytą grafiką antigeno testas turės būti atliekamas savaitgalį, jį atliksite paskutinę dieną iki grįžimo į ugdymo procesą;

9.2.4. apie teigiamą savikontrolės tyrimo rezultatą pranešite atsakingam mokyklos darbuotojui.

9.3. savikontrolės tyrimo rezultatas bus teigiamas, būsite informuotas (-a) apie poreikį atlikti patvirtinamąjį tyrimą mobiliajame punkte, kuriam galėsite registruotis per Karštosios linijos sistemą telefonu 1808 arba pildant elektroninę registracijos formą adresu www.1808.lt.

**III SKYRIUS**

**ASMENS DUOMENŲ TVARKYMO SĄLYGOS**

10. Jūsų duomenis (jei pasirašomas sutikimas testuotis: vardą, pavardę, parašą, telefono ryšio numerį, tyrimo duomenis (rezultatą, atlikimo datą), asmens iki 16 metų įstatyminis atstovo: vardą, pavardę, parašą); jei pasirašomas nesutikimas testuotis: vardą, pavardę, parašą, priežastį, dėl kurios nesutinkate testuotis, asmens iki 16 metų atstovo: vardą, pavardę, parašą), siekdamas užtikrinti sveikas ir saugias kontaktinio ugdymo sąlygas ir atlikti tam būtiną testavimą, tvarkys šis duomenų valdytojas: Vilkaviškio pradinė mokykla. (Vienybės g. 50, Vilkaviškis, tel. (8 342) 54 591, el. p. vilkaviskiopradine@gmail.com, kodas 302430352).

11. Asmens duomenys tvarkomi vadovaujantis Bendrojo duomenų apsaugos reglamento (toliau – BDAR) 6 straipsnio 1 dalies a punktais, taip pat 9 straipsnio 2 dalies a punktu, t. y. Jums sutikus, ir bus saugomi Mokykloje ne ilgiau negu 14 kalendorinių dienų po einamųjų mokslo metų pabaigos.

12. Jūsų duomenys testavimo organizavimo ir vykdymo tikslais bus pateikti šiems duomenų gavėjams, kurie asmens duomenis tvarko vadovaudamiesi BDAR 6 str. 1 d. c punktu ir 9 str. 2 d. h ir i punktais: koordinuojant testavimo atlikimą ugdymo įstaigoje – savivaldybės visuomenės sveikatos biurui.

13. Testavimo metu gauta sveikatos informacija, leidžianti nustatyti asmens tapatybę, yra konfidenciali ir teikiama pirmiau nurodytiems duomenų gavėjams, laikantis BDAR, Lietuvos Respublikos pacientų teisių ir žalos sveikatai atlyginimo įstatymo ir kitų šią veiklą reglamentuojančių teisės aktų reikalavimų. Kitiems duomenų gavėjams Jūsų asmens duomenys gali būti teikiami tik teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais. Trečiosioms šalims šio sutikimo / nesutikimo pagrindu tvarkomi Jūsų asmens duomenys nebus perduodami.

14. Atliekant testavimą gauta sveikatos informacija nelaikoma konfidencialia ir gali būti paskelbta be Jūsų sutikimo, jeigu ją paskelbus nebus galima tiesiogiai ar netiesiogiai nustatyti Jūsų tapatybės.

15. Jūs turite BDAR nurodytas teises:

15.1. teisę prašyti, kad Jums būtų leista susipažinti su duomenų valdytojo ir duomenų gavėjų turimais Jūsų duomenimis ir juos ištaisyti arba ištrinti;

15.2. teisę apriboti Jūsų duomenų tvarkymą, teisę nesutikti, kad duomenys būtų tvarkomi;

15.3. teisę į duomenų perkeliamumą;

15.4. teisę bet kuriuo metu atšaukti šį sutikimą tvarkyti Jūsų asmens duomenis pirmiau nurodytais tikslais (šio sutikimo atšaukimas nereiškia, kad asmens duomenys iki Jūsų sutikimo atšaukimo buvo tvarkomi neteisėtai).

**IV SKYRIUS**

**SUTIKIMAS / NESUTIKIMAS DALYVAUTI TESTAVIME**

16. Aš sutinku / nesutinku (pažymėti atitinkamą langelį ties tyrimo metodais, su kuriais sutinkate, ir metodais, su kuriais nesutinkate), jog man būtų atliekamas:

|  |  |  |
| --- | --- | --- |
| periodinis savikontrolės tyrimas (netaikomas pagal ikimokyklinio ir priešmokyklinio ugdymo programas ugdomų mokinių testavimui) | □ sutinku | □ nesutinku |
| rekomenduojamas testavimas po turėto didelės rizikos sąlyčio su asmeniu, kuriam patvirtinta COVID-19 liga, ar mokiniui ar ugdymo įstaigos darbuotojui nustačius teigiamą savikontrolės tyrimo rezultatą (esant COVID-19 ligos įtarimui) | □ sutinku | □ nesutinku |

17. Jei bent prie vieno tyrimo metodo pažymėjote, kad nesutinkate, prašome nurodyti priežastį:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

18. Aš perskaičiau šią Sutikimo / nesutikimo formą ir supratau man pateiktą informaciją ir sutinku / nesutinku dalyvauti testavime.

19. Man buvo suteikta galimybė užduoti klausimus ir gavau mane tenkinančius atsakymus.

20. Man buvo tinkamai išaiškinta testavimo organizavimo ir vykdymo tvarka. Aš sutinku ir neprieštarauju ėminius tyrimams, dėl kurių duodamas sutikimas imti sau savarankiškai, prieš tai visuomenės sveikatos specialistui instruktavus mane ir prižiūrint jam, atsakingam mokyklos darbuotojui arba suaugusiajam.

21. Supratau, kad galiu bet kada pasitraukti iš testavimo, nenurodęs (-iusi) priežasčių.

22. Supratau, kad norėdamas (-a) atšaukti sutikimą / nesutikimą dalyvauti testavime, raštu turiu apie tai informuoti mokyklos direktorių ar jo įgaliotą asmenį.

23. Supratau, kad dalyvavimas testavime yra savanoriškas.

24. Sutinku, kad tuo atveju, jei šiame sutikime nustatyta testavimo organizavimo tvarka ar procesai būtų pakeisti dėl juos reglamentuojančių teisės aktų pakeitimų, Mokykla apie pakeitimus informuotų mane elektroniniu pranešimu šiame sutikime nurodytu el. pašto adresu. Toks informavimas būtų laikomas tinkamu informavimu apie testavimo tikslą, sąlygas ir tvarką ir laikomas sudėtine šio sutikimo dalimi, todėl dėl galimų pakeitimų atskiras / naujas sutikimas nebūtų pasirašomas, o bendrai vykdomam testavimui pakankamu laikomas šis sutikimas. Suprantu, kad jei dėl galimų testavimo organizavimo tvarkos ar procesų pakeitimų nuspręsčiau atšaukti sutikimą, bet kada galiu tai padaryti raštu informuodamas mokyklos direktorių ar jo įgaliotą asmenį. Nepateikus sutikimo atšaukimo, laikoma, kad sutikimas galioja organizuojant testavimą teisės aktuose reglamentuota tvarka.

**V SKYRIUS**

**SUTIKIMAS MOKYKLAI TVARKYTI ASMENS DUOMENIS**

25. Aš perskaičiau šią sutikimo / nesutikimo formą, supratau man pateiktą informaciją ir sutinku, kad mokykla tvarkytų šiame sutikime / nesutikime nurodytus mano asmens duomenis sutikime / nesutikime nurodytu tikslu, sąlygomis ir tvarka.

26. Man buvo suteikta visa su asmens duomenų tvarkymu ir mano teisėmis susijusi informacija.

27. Apie asmens duomenų, tvarkomų pagal šį sutikimą / nesutikimą, pasikeitimus įsipareigoju pranešti mokyklai.

28. Sutikimo galiojimo terminas – 14 kalendorinių dienų po einamųjų mokslo metų pabaigos ar iki sutikimo atšaukimo, jei jį atšaukčiau, nesutikimo – 14 kalendorinių dienų po einamųjų mokslo metų pabaigos ar iki sutikimo davimo.

29. Žinau, kad turiu teisę bet kada atšaukti šį sutikimą / nesutikimą ir reikalauti nutraukti tolesnį asmens duomenų tvarkymą, kuris yra vykdomas šio sutikimo / nesutikimo pagrindu. Sutikimo / nesutikimo atšaukimas nedaro poveikio sutikimu / nesutikimu pagrįsto asmens duomenų tvarkymo, atlikto iki sutikimo / nesutikimo atšaukimo, teisėtumui.

30. Žinau, kad nesutikdamas, jog mokykla tvarkytų sutikime / nesutikime nurodytus duomenis, negalėsiu dalyvauti mokyklos organizuojamame testavime.

31. Žinau, kad turiu teisę apskųsti asmens duomenų tvarkymą. Jeigu manau, kad mano duomenis mokykla ar bet kuris kitas duomenų gavėjas tvarko pažeisdamas duomenų apsaugos teisės aktų reikalavimus, aš turėsiu teisę pateikti skundą priežiūros institucijai, kuri Lietuvos Respublikoje yra Valstybinė duomenų apsaugos inspekcija (L. Sapiegos g. 17, LT-10312 Vilnius; tel. (8 5) 212 7532; el. paštas ada@ada.lt), arba teismui.

Mokinio duomenys:

|  |  |  |  |  |
| --- | --- | --- | --- | --- |
|  |  |  |  |  |
| klasė |  | vardas |  | pavardė |

Mokinio (-ės) atstovo pagal įstatymą duomenys:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
| vardas |  | pavardė |  |  |  | parašas |  |  |  | data |

**\_\_\_\_\_\_\_\_\_\_\_\_\_\_\_\_\_\_\_\_**

Formos apačia

Vilkaviškio pradinės mokyklos

savitestavimo organizavimo ir vykdymo tvarkos

2 priedas

**VILKAVIŠKIO PRADINĖS MOKYKLOS**

**GREITOJO ANTIGENO TESTŲ REZULTATŲ REGISTRAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Testo atlikimo data, laikas** | **Vardas, pavardė, klasė/grupė** | **Antigeno testo rezultatas (neigiamas, teigiamas)** | **Pastabos\*** | **Pildžiusio asmens vardas, pavardė ir parašas** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

\* Pastabose gali būti nurodyta sekančio antigeno testo atlikimo data, tolimesni veiksmai esant teigiamam antigeno testui.

\_\_\_\_\_\_\_\_\_\_\_\_\_\_\_